b'\n_START_ARTICLE_\nDamaz Rijavec\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je obiskoval v rojstnem kraju. Po pripravnici v kapucinskem samostanu v Vipavskem Kri\xc5\xbeu je od\xc5\xa1el v Verono in Padovo kjer je v letih 1929\xe2\x88\x921937 kon\xc4\x8dal srednje \xc5\xa1ole. Bogoslovje  _NEWLINE_je \xc5\xa1tudiral v Benetkah in na Gregorianski univerzi Rimu kjer je leta 1943 doktoriral iz teologije, na Bibli\xc4\x8dnem in\xc5\xa1titutu pa 1945 \xc5\xa1e iz svetopisemskih ved._NEWLINE_V kapucinski red je vstopil leta 1930 v samostanu Bassano del Grappa, ma\xc5\xa1ni\xc5\xa1ko posve\xc4\x8denje pa prejel 2. julija 1937 v Benetkah. Po vrnitvi iz Rima je do 1976 predaval Staro in Novo zavezo na kapucinskem teolo\xc5\xa1kem in\xc5\xa1titutu v Benetkah, v teolo\xc5\xa1kem patriahalnem semeni\xc5\xa1\xc4\x8du v Benetkah in na bogoslovni \xc5\xa1oli za laike v Vicenzi. Po letu 1976 je bil spovednik v kapucinskem samostanu v Padovi kot eden naslednikov sv. Leopolda Mandi\xc4\x8da, ki ga je osebno poznal.  Damaz Rijavec, ki je ve\xc4\x8dino svojega \xc5\xbeivljenja \xc5\xbeivel in delal med Italijani, je ohranil veliko ljubezen do slovenskega naroda in jezika.'